Diari Oficial de la Generalitat Valenciana


Sumari del DOGV 3132, del 28-11-1997 (1997/3391)

Informació pública de la proposta de Programa d'Actuació Integrada per al Desenvolupament de la Unitat d'Execució de la Prolongació del Carrer del Calvari, d'Ús Residencial, així com el Projecte de Reparcel·lació i el Projecte d'Urbanització.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3132

Data del DOGV
:   28-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3391


Organisme emissor
:   Ajuntament de Xilxes

Tipus de document
:   Anunci

Informació pública de la proposta de Programa d'Actuació Integrada per al Desenvolupament de la Unitat d'Execució de la Prolongació del Carrer del Calvari, d'Ús Residencial, així com el Projecte de Reparcel·lació i el Projecte d'Urbanització. [97/M3391]
  
El Ple de l'Ajuntament, en sessió ordinària corresponent al passat dia 30 d'octubre, ha acordat:
  
Sotmetre a informació pública la proposta de Programa d'Actuació Integrada per al Desenvolupament de la Unitat d'Execució de la Prolongació del Carrer del Calvari d'Ús Residencial, així com el Projecte de Reparcel·lació i el Projecte d'Urbanització que l'acompanyen, elaborats d'ofici per l'Ajuntament, a l'empara del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 de l'esmentada llei, escau sotmetre l'esmentat programa, amb tota la documentació annexa, a informació pública per termini de 20 dies hàbils comptats a partir del següent a la publicació d'aquest anunci en el Diari Oficial de la Generalitat Valenciana.
  
Durant el dit termini els interessats en aquest procediment podran formular qualssevol al·legacions que els pertoque segons dret així com altres alternatives tècniques de programa i, si escau, proposicions juridicoeconòmiques; tot això en els termes i amb les condicions establides en l'esmentada Llei 6/1994, de 15 de novembre, i a aquest efecte podran consultar l'expedient a l'Ajuntament de Chilches, en dies i hores d'oficina.
  
Així mateix, durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients en el Registre General d'aquest Ajuntament, en plica tancada i amb la documentació que s'indica en els apartats C i D de l'article 32 de l'esmentada norma legal.
  
Acabat aquest segon termini, el següent dia hàbil, excepte si és dissabte, cas en què s'entendrà el dia immediat posterior, tindrà lloc l'acte d'obertura de pliques en el saló de plens, a las 13.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
De conformitat amb el que disposa l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, mitjançant el present anunci se citen els propietaris afectats que puguen resultar desconeguts o dels qui s'ignore el lloc de la notificació, perquè durant el termini indicat puguen formular les al·legacions que estimen pertinents.
  
La qual cosa es publica perquè en prengueu coneixement, de conformitat amb el que estableix l'article 46 de la Llei Reguladora de l'Activitat Urbanística.